Sumuroy

Si Agustin Sumuroy (nailhan usab isip Agustin Sumoroy ug Agustin Sumudoy) usa ka bayaning Waraynon nga namuno sa usa ka rebelyon sa Sidlakang Kabisay-an batok sa mga Kastila niadtong tuig 1649 hangtod 1650.

May mga nag-ingon usab nga ang iyang ngalan Juan Ponce Sumoroy.

Rebelyon ni Sumuroy
Sa lungsod karon sa Palapag, Amihanang Samar, si Sumuroy, usa ka Waray, ug mga kauban niya mibatok sa sistemang polo sa Samar niadtong Hunyo 1, 1649. Gitawag kini isip rebelyon ni Sumuroy. Ang hinungdan sa maong rebelyon mao ang mapinugsanong pagpatrabaho sa mga taga-Sidlakang Kabisay-an sa mga himoanan og sakayan sa kadagatan didto sa Cavite. Ang gobyernong Katsila sa Manila midikta nga ang tanang lumad nga magpolo dili paadtoon sa mga lugar nga layo sa ilang lungsod nga gipuy-an. Bisan niini, ubos sa mga mando sa mga alcalde, o mayor, ang mga Samarnon gipadala sa himoana'g-barko (shipyard) sa Cavite para didto sila magpolo, kini nga butang ang nagpasiugda sa rebelyon. 

Nagsugod ang rebelyon sa lungsod sa Palapag ug Pambujan nga nahimutang sa karong lalawigan sa Amihanang Samar. Kini mikatap sa tibuok nga rehiyon. May mga nag-ingon nga ang rebelyon miabot bisan sa rehiyon sa Bikol ug sa Mindanao. 

Bisag kon popular ang rebelyon, midaog ang mga Katsila.

Galeriya sa hulagway 

Mga nasodnong bayani sa Pilipinas
Mga natawo sa wala mailhi nga tuig
Mga namatay sa wala mailhi nga tuig
Mga natawo sa wala mailhi nga petsa
Mga namatay sa wala mailhi nga petsa
Mga namatay sa 1650